דוידה קרול

דָוִידָה קרוֹל (20 ביוני 1917 – 9 בדצמבר 2011) הייתה שחקנית תיאטרון, קולנוע, טלוויזיה ומתרגמת ישראלית.

ביוגרפיה
קרול נולדה במוסקבה לבטי ובצלאל קוגוט. עלתה לארץ ישראל מברית המועצות בשנת 1924 עם משפחתה. נמנית עם מייסדי תיאטרון המטאטא. בשנות השלושים הצטרפה לתנועת הכנענים. בין הסרטים בהם השתתפה: "מבצע סבתא", "ברונו מאוהב", "איה: אוטוביוגרפיה דמיונית", "אודות המוניטין", "אהבה ממבט שני" ו"איים בחוף" ובסרטים הקצרים: "מקרה קריות" (2002), ו"אלכס" (2004). כמו כן, השתתפה בסדרות הטלוויזיה: "פלורנטין", "החיים זה לא הכל", "הוא והיא", "תיק סגור", "בית משותף" ו"ג'וני".

בשנים האחרונות לחייה, הייתה מוכרת לציבור בעיקר בזכות השתתפותה בשש פרסומות של סדרת הפרסומות "שקע ותקע" של חברת החשמל בתפקיד גברת סימן טוב.

היא נפטרה ב-9 בדצמבר 2011 ונקברה בבית העלמין הדרום בחולון.

הייתה נשואה לאלכסנדר קרול ולזוג נולדו שני בנים.

מתרגמת
בנוסף למשחק, עסקה קרול גם בתרגום ספרים, והיא תרגמה 20 ספרים מרוסית לעברית.
בין הספרים שתרגמה:
דרכי חיי, מאת מרגוליס ארקדי
הילד שמכר את צחוקו, מאת ג'יימס קריס
דינקה, מאת ולנטינה אוסֶיֶבָה
ואין גן עדן לעבדים, מאת גריגורי כנוביץ
שלֹשת השמנים, מאת יוּרי אוֹלאֶשָה
רפובליקת שקיד, מאת גריגורי ביליך ולאוניד פנטליב
הצ'וקצ'ים קראו לו סון, מאת יורי ריטחאו

קישורים חיצוניים

 
 
 
 רשימת ספרים שתורגמו על ידי דוידה קרול, באתר "ים הספר" 
 

שחקניות תיאטרון ישראליות
שחקני תיאטרון ישראלים
שחקניות קולנוע וטלוויזיה ישראליות
מתרגמות ישראליות
מתרגמים ישראלים
מתרגמים מרוסית לעברית
שחקני תיאטרון המטאטא
אישים הקבורים בבית העלמין הדרום
ישראליות שנולדו ב-1917
ישראלים שנולדו ב-1917
ישראליות שנפטרו ב-2011
ישראלים שנפטרו ב-2011
הכנענים: אישים